|  |
| --- |
| **ZARASŲ RAJONO SAVIVALDYBĖS**  **2021 METŲ**  **ŠVIETIMO PAŽANGOS ATASKAITA** |

Zarasų rajono savivaldybės 2021 metų švietimo pažangos ataskaita parengta vertinant ŠVIS, DEMIS sistemų, Statistikos departamento ir kitus Zarasų rajono savivaldybės (toliau – Savivaldybė) valdomus duomenis bei stebėsenos rodiklius, atsižvelgiant į LR Seimo patvirtintos Valstybinės švietimo 2013–2022 metų strategijos tikslus ir uždavinius, LR vyriausybės patvirtintas mokyklų, vykdančių formaliojo švietimo programas, tinklo kūrimo taisykles, LR Švietimo, mokslo ir sporto ministerijos nustatytus tikslus savivaldybėms ir jų pasiekimo vertinimo kriterijus, Geros mokyklos koncepcijos nuostatas, Savivaldybės strateginį 2015-2021 m. plėtros planą, Savivaldybės strateginį 2021-2023 m. veiklos planą, Savivaldybės bendrojo ugdymo mokyklų tinklo pertvarkos 2021-2025 metų bendrąjį planą.

|  |
| --- |
| **ŠVIETIMO DEMOGRAFINIS KONTEKSTAS** |

Gyventojų skaičiaus kaita (metų pradžios duomenys)

Duomenų šaltinis – Lietuvos statistikos departamento Rodiklių duomenų bazė

Gimstamumas

Duomenų šaltinis – Lietuvos statistikos departamento Rodiklių duomenų bazė

Gyventojų sudėties pagal amžių kaita

Duomenų šaltinis – Lietuvos statistikos departamento Rodiklių duomenų bazė

Gyventojų dalis pagal amžiaus grupes 2021 m.

Duomenų šaltinis – Lietuvos statistikos departamento Rodiklių duomenų bazė

Išvados:

* Gyventojų skaičius Zarasų rajone kasmet tolygiai mažėja 2-3 procentais, o per dešimtmetį sumažėjo 21%.
* 2021 m. rajono savivaldybėje gimė 87 vaikai, o tai 34 vaikais (28,1%) mažiau nei praėjusiais metais, tačiau gimstamumo skaičius kas 2-3 metus kinta netolygiai – tai mažėja, tai didėja.
* 2021 m. dėl įvairių priežasčių (gyvenamosios vietos keitimas, mirtis, išvykimas į užsienį ir t.t.) gyventojų skaičius sumažėjo 277 asmenimis (apie 1,86 proc.).
* 2021 metais gyventojų sudėtis pasiskirsto: ikimokyklinio amžiaus vaikai – apie 5%, mokyklinio amžiaus vaikai ir jaunimas – apie 12%, darbingo amžiaus žmonės – apie 57% , senjorai – apie 26%.
* Gyventojų (ir mokinių) skaičiaus mažėjimui įtakos turi mažas vaikų gimstamumas, mirčių ir gimimų skaičiaus disbalansas, emigracija iš Savivaldybės teritorijos, mažas jaunų šeimų (naujakurių) skaičius.

**PAŽANGA.** Nematuojama, nes Savivaldybė pokyčio įtakoti negali.

|  |
| --- |
| **UGDYMO ORGANIZAVIMAS** |

Bendrojo ugdymo mokyklų vykdomos programos ir mokinių skaičius 2021 m. rugsėjo 1 d.

|  |  |  |  |
| --- | --- | --- | --- |
| Eil. Nr. | Mokyklos pavadinimas | Vykdomos programos | Mokinių skaičius |
| 1. | Zarasų „Ąžuolo” gimnazija | Pagrindinio ugdymo programos antroji dalis, vidurinio ugdymo ir neformaliojo švietimo | 219 |
| 2. | Zarasų r. Dusetų Kazimiero Būgos gimnazija, turinti ugdymo skyrių „Sartukas“ | Ikimokyklinio, priešmokyklinio, pradinio, pagrindinio, vidurinio ugdymo ir neformaliojo švietimo, individualizuotas, socialinių įgūdžių | 272 |
| 3. | Zarasų r. Antazavės Juozo Gruodžio gimnazija | Ikimokyklinio, priešmokyklinio, pradinio, pagrindinio, vidurinio ugdymo ir neformaliojo švietimo | 117 |
| 4. | Zarasų „Santarvės” pradinė mokykla, turinti Turmanto ugdymo skyrių | Priešmokyklinio, pradinio ugdymo  ir neformaliojo švietimo | 377 |
| 5. | Zarasų Pauliaus Širvio progimnazija, turinti Salako ugdymo skyrių | Ikimokyklinio, priešmokyklinio, pradinio, pagrindinio ugdymo  pirmoji dalis ir neformaliojo švietimo | 376 |
| 6. | Zarasų „Lakštingalos“ mokykla, turinti Magučių ugdymo skyrių | Ikimokyklinio ugdymo, individualizuotos pradinio ir pagrindinio ugdymo, socialinių įgūdžių | 235 |

Mokinių skaičiaus kaita

Duomenų šaltinis – ŠVIS (1-mokykla ataskaita).

Mokinių pasiskirstymas pagal mokyklose vykdomas ugdymo programas

Duomenų šaltinis – ŠVIS (1-mokykla ataskaita)

Pagal privalomojo ugdymo programas rajono mokyklose nesimokantys mokiniai (išvykę iš šalies)

Duomenų šaltinis – NEMIS.

Bendrojo ugdymo mokyklų 1-12 klasių (be lavinamųjų) mokinių ir klasių komplektų skaičiaus kaita:

Duomenų šaltinis – ŠVIS, Savivaldybės duomenys

Ikimokyklinio ir priešmokyklinio ugdymo vaikų ir grupių skaičiaus kaita

Duomenų šaltinis – ŠVIS (4-mokykla (mokiniai) ataskaita)

Klasių komplektų skaičiaus kaita (be lavinamųjų, specialiųjų klasių komplektų)

Duomenų šaltinis – ŠVIS (1-mokykla ataskaita), Savivaldybės tarybos sprendimai

Ikimokyklinio amžiaus (1-5 metų) vaikai

Duomenų šaltinis – ŠVIS (ŠV-03 ataskaita) ir Lietuvos statistikos departamento Rodiklių duomenų bazė

Specialiųjų ugdymo(si) poreikių turinčių mokinių dalis (proc.)

Duomenų šaltinis – ŠVIS (1-mokykla ataskaita)

Išvados:

* 2021 m. pabaigoje Zarasų rajone veikė 9 rajono Savivaldybės pavaldumo švietimo įstaigos: 3 gimnazijos, 1 pagrindinė mokykla, 1 progimnazija, 1 pradinė mokykla, 2 neformaliojo švietimo įstaigos (meno mokykla ir sporto centras), 1 švietimo pagalbos įstaiga. Zarasuose taip pat veikia Švietimo, mokslo ir sporto ministerijos pavaldumo įstaiga – Zarasų profesinė mokykla.
* 2021 m. rugsėjo 1 d. į rajono bendrojo ugdymo mokyklų 1-12 klases susirinko 1207 mokiniai, 48 mokiniais (apie 3,8 proc.) mažiau negu pernai.
* Didelių ir labai didelių specialiųjų ugdymo(si) poreikių turintys mokiniai ugdomi specialiosiose ir lavinamosiose klasėse Dusetų K. Būgos gimnazijos Dusetų ugdymo skyriuje „Sartukas“ ir Zarasų „Lakštingalos“ mokyklos Magučių ugdymo skyriuje. 2021 m. ugdytinių skaičius sumažėjo 26,7 %.
* Specialiųjų ugdymo(si) poreikių turinčių mokinių skaičius bendrojo ugdymo mokyklose 2021 m. padidėjo 9,1 %.
* Rajono bendrojo ugdymo mokyklose yra 559 laisvos mokymosi vietos.

***Pažanga padaryta:***

* 2021 m. Mokinių skaičiaus vidurkis klasės komplekte pagal ugdymo programas: pradinio ugdymo – 17,5 mokinio, pagrindinio ugdymo – 20,2, vidurinio ugdymo – 19,7. Vidutinis mokinių skaičius klasės komplekte – 19,11 (2020 m. buvo 19,14, 2019 m. – 17,35). Stebimas teigiamas pokytis lyginant 2 metus.
* Įgyvendinant rajono bendrojo ugdymo mokyklų tinklo pertvarkos plano nuostatas, mažinamas klasių, kuriose yra mažiau kaip 8 mokiniai, (viduriniame ugdyme - mažiau kaip 12) skaičius: nuo 2020 m. rugsėjo 1 d. Turmanto pagrindinėje mokykloje nebevykdoma pagrindinio ugdymo programa, nuo 2020 m. rugsėjo 1 d. neformuotos 9 ir 10 klasės Zarasų r. Salako ir Turmanto pagrindinėse mokyklose. Šios mokyklos tapo miesto mokyklų skyriais. Zarasų r. Antazavės Juozo Gruodžio gimnazijoje nuo 2021 m. rugsėjo 1 d. neformuota 11 klasė.
* 1-5 metų amžiaus 33 vaikams, gyvenantiems socialinę riziką patiriančiose šeimose, skirtas privalomas ikimokyklinis ugdymas.
* Ugdomų 1-5 metų vaikų dalis (%), lyginant su bendru to amžiaus vaikų skaičiumi, padidėjo. Dalies pokytis per metus 16,6 %. 2021 m. švietimo įstaigose ugdoma 7,8 proc. vaikų daugiau nei 2020 m.

***Pažanga nepadaryta:***

* 2021 m jungtiniai klasių komplektai suformuoti 3-ose mokyklose: Zarasų r. Antazavės Juozo Gruodžio gimnazijoje (1), Zarasų Pauliaus Širvio progimnazijos Salako ugdymo skyriuje (4) ir Zarasų „Santarvės“ pradinės mokyklos Turmanto ugdymo skyriuje(1) (1 komplektu daugiau nei 2020 m.).

|  |
| --- |
| **PASLAUGŲ TEIKIMAS** |

Pavežamų mokinių ir pavėžėjimui panaudotų lėšų skaičiaus kaita

Duomenų šaltinis – ŠVIS (1-mokykla ataskaita

**Nemokamai maitinamų mokinių skaičius ir dalis**

Duomenų šaltinis – Zarasų rajono savivaldybės Finansų skyrius, mokinių skaičius spalio 1 d.

Išvados:

**Pažanga padaryta:**

* Zarasų rajone pavežami visi mokiniai, gyvenantys toliau kaip 3 km nuo mokyklos. Dėl mokinių skaičiaus mažėjimo ir mokyklų tinklo pertvarkos pavežamų mokinių skaičius, lyginant su visų mokinių skaičiumi, po truputį didėja: 2019 m. m. – 40,06 % pavežamų mokinių, 2020 m. m. – 40,22 %, 2021 m. m. – 41,39 %.
* Geltonaisiais autobusais į mokyklas atvežama 61 % visų pavežamų mokinių (2020 m. – 58,89 %, 2019 m. – 56,84%). Mokinius vežioja 19 geltonųjų autobusų, išplėstas mokinių vežiojimo maršrutų tinklas. Dėl šalyje paskelbto karantino, ugdymo nuotoliniu būdu 2020 m. mokinių pavėžėjimui panaudota 52 % lėšų, 2021 metais – 70 % mažiau, lyginant su 2019 m. duomenimis.
* Mokiniams iš mažesnes pajamas gaunančių šeimų mokyklose skiriamas nemokamas maitinimas. Nuo 2021 m. rugsėjo 1 d. nemokamą maitinimą, nepriklausomai nuo šeimos pajamų, gavo visi priešmokyklinio ugdymo mokiniai, pirmokai ir antrokai. nuo 2020 m. rugsėjo 1 d. – priešmokyklinio ugdymo mokiniai ir pirmokai. Nemokamą maitinimą gaunančių mokinių dalis (palyginus su bendru mokinių skaičiumi) kasmet didėja: 2019 m. gavo 31,5% mokinių, 2020 m. – 38,6 %, 2021 m. – 42,2 %.
* 2021 metai Vaiko gerovės komisijos posėdžiuose buvo svarstyti 23 atvejai, komisijos siūlymu 13 vaikų ir/ar jų šeimai buvo suteiktos koordinuotai teikiamos švietimo, socialinės ir sveikatos priežiūros paslaugos, t. y. 56,5 proc.

|  |
| --- |
| **PEDAGOGINIAI DARBUOTOJAI** |

Švietimo įstaigų pedagoginių darbuotojų charakteristika pagal atliekamas funkcijas

Duomenų šaltinis – ŠVIS (3-mokykla ataskaita

**Bendrojo ugdymo mokyklose dirbančių mokytojų pasiskirstymas pagal amžių (proc.)**

Duomenų šaltinis – ŠVIS (3-mokykla ataskaita

2021 m. bendrojo ugdymo mokyklose dirbančių mokytojų pasiskirstymas pagal amžių (%):

Duomenų šaltinis – ŠVIS (3-mokykla ataskaita)

Bendrojo ugdymo mokyklose dirbančių pedagoginių darbuotojų (mokytojų ir vadovų) pasiskirstymas pagal kvalifikacinę kategoriją

Duomenų šaltinis – ŠVIS (3-mokykla ataskaita)

Vienai sąlyginei mokytojo pareigybei tenkančių mokinių skaičius bendrojo ugdymo mokyklose (1-12 kl.)

Duomenų šaltinis – ŠVIS (Etatinio mokytojų DU suvestinė)

Išvados:

* Rajono bendrojo ugdymo mokyklose 95,7 % dirbančių pedagogų turi 15 ir didesnį pedagoginį darbo stažą, 1,7 % yra dirbę mažiau nei 4 metus; 80 % pedagogų yra vyresni nei 50 metų amžiaus.
* Tik 35 proc. mokytojų dirba visu darbo krūviu. Darbo krūvis dažnu atveju „susirenkamas“ keliose švietimo įstaigose.
* 58 % rajono bendrojo ugdymo mokyklose dirbančių pedagoginių darbuotojų yra aukštos kvalifikacijos – metodininkai ir ekspertai. (2020 m. buvo 54,4 %).
* Mažėja mokinių skaičius, tenkantis 1 sąlyginei mokytojo pareigybei.
* „Traukiantis“ mokyklų tinklui, likę be darbo pedagogai neturi galimybių įsidarbinti rajono švietimo įstaigose, nes laisvų darbo vietų nėra.
* Zarasų rajono švietimo įstaigose dirbančių pedagogų bendruomenė sensta.

|  |
| --- |
| **ŠVIETIMO REZULTATAI** |

Gavusių pagrindinio išsilavinimo pažymėjimus dalis (proc.).

Duomenų šaltinis – ŠVIS (1-mokykla ataskaita)

Pagrindinio ugdymo pasiekimų patikrinimo įvertinimų vidurkiai

Duomenų šaltinis – Nacionalinė švietimo agentūra

2021 m. valstybinių brandos egzaminų vidutinių įvertinimų palyginimas

Duomenų šaltinis – Nacionalinė švietimo agentūra

2021 m. valstybinių brandos egzaminų neišlaikiusių mokinių dalis

Duomenų šaltinis – Nacionalinė švietimo agentūra

Gavusių brandos atestatą skaičius

Duomenų šaltinis – ŠVIS (1-mokykla ataskaita)

Išvados:

* Rajono mokinių pagrindinio ugdymo pasiekimų patikrinimo rezultatai žemesni nei Lietuvos, tačiau lyginant 2019 ir 2021 m. rajono mokinių įvertinimų vidurkius, tiek lietuvių kalbos ir literatūros, tiek matematikos rezultatai pagerėjo (lietuvių k. – 0,08 balo, matematikos – 1,12 balo).
* 2021 m. trečdalis 10 klasės mokinių nepasiekė bent pagrindinio PUPP pasiekimų lygio (2019 – 66 proc. nepasiekė).
* Rajono mokinių 4 valstybinių brandos egzaminų (lietuvių k., anglų k., biologijos, istorijos) įvertinimų vidurkis aukštesnis nei šalies mokinių, 5 egzaminų įvertinimas – žemesnis.
* Mokinių, neišlaikiusių valstybinių lietuvių kalbos, anglų kalbos, matematikos, informacinių technologijų, geografijos brandos egzaminų, dalis gerokai viršija šalies rezultatus.

|  |
| --- |
| **ŠVIETIMO SRITIES FINANSAVIMAS** |

Rajono bendrojo ugdymo mokyklos finansuojamos iš dviejų pagrindinių šaltinių: Lietuvos Respublikos švietimo, mokslo ir sporto ministerijos skiriamų mokymo lėšų (ML) ugdymo reikmėms ir savivaldybės skiriamų lėšų mokyklų aplinkai (MA) išlaikyti. Mokymo lėšos pagal Vyriausybės patvirtintą metodiką Savivaldybei skiriamos kaip tikslinė dotacija, kurią Savivaldybė perskirsto mokykloms.

MA ir ML lėšų skyrimas bendrojo ugdymo mokykloms (išskyrus Zarasų „Lakštingalos“ mokyklą) (tūkst. Eur)

Duomenų šaltinis – Zarasų rajono savivaldybės atitinkamų metų patikslintas biudžetas, ŠVIS.

**MA ir ML Lėšų suma, skiriama 1 vaikui (tūkst. Eur)**

Duomenų šaltinis – Zarasų rajono savivaldybės atitinkamų metų patikslintas biudžetas, ŠVIS.

Išvados:

* 7,66 % išaugo ūkio ir mokymo lėšos, skirtos vienam mokiniui vidutiniškai per metus, palyginus su 2020 ir 2021 m.
* Vienam vaikui skiriamos lėšos skiriasi 2-3 kartus, priklausomai nuo mokyklos, kurioje jis mokosi.

**TIKSLO, UŽTIKRINANT SAVIVALDYBĖS MOKYKLŲ UGDYMO KOKLYBĘ IR PRIEINAMUMĄ, PASIEKIMO VERTINIMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Vertinimo kriterijus | Siekiamas rezultatas | Reikšmių matavimo data arba laikotarpis | | | | Išvada | |
| 2019 m. rugsėjis | 2020 m. rugsėjis | 2021 m. rugsėjis |  | |
| 1. | Ikimokykliniame ir priešmokykliniame ugdyme dalyvaujančių 3–5 metų vaikų dalis (proc.) | Padidinti | 62,6 % | 64 % | 65,9 % | Pažanga padaryta | |
| 2. | Vienai sąlyginei mokytojo pareigybei tenkančių mokinių skaičius bendrojo ugdymo mokyklose | Padidinti | 11,01 | 11,12 | 10,86 | Pažanga nepadaryta | |
| 3. | Bendrojo ugdymo mokyklų 1–8 klasių komplektų, kurie yra jungtiniai, dalis (proc.)\* | Sumažinti | 10,2 % | 10,6 % | 13,0 % | Pažanga nepadaryta | |
| 4. | Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.)\* | Sumažinti | 10,7 % | 3,1 % | 3,2 % | Pažanga padaryta | |
| 5. | Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (lietuvių k., matematika) *bendrojo ugdymo mokyklose* | Padidinti | Lietuvių k. – 61,8 %  Matematika – 19,6 % | nevyko | Lietuvių k. - 63 %  Matematika – 68 % | Pažanga padaryta | |
| 6. | Tris ir daugiau valstybinių brandos egzaminų išlaikiusių abiturientų dalis (proc.) | Padidinti | 58 % | 61 % | 46 % | Pažanga nepadaryta | |
| 7. | 2020 m. naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis (proc.)\* | 100 | 100% | 100 % | 100% | Pažanga išlaikoma | |
| 8. | 2020 m. naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.)\* | 100 | 100 % | 100 % | 100 % | Pažanga išlaikoma | |
| 9. | Atvejų, kai Vaiko gerovės komisijos siūlymu vaikams buvo suteiktos koordinuotai teikiamos švietimo, socialinės ir sveikatos priežiūros paslaugos, dalis nuo visų svarstytų atvejų (proc.) |  | - | - | 56,5 % |  | |

\*Neįskaičiuojamos specialiosios klasės